**STATUTUL**

**Asociaţiei „GRUPUL DE ACȚIUNE LOCALĂ – TEZAURUL CÂMPIEI MUREȘENE”**

**CAP.1. INTRODUCERE**

Asocierea vizează iniţierea şi funcţionarea iniţiativelor de dezvoltare locală, crearea parteneriatului public – privat, facilitarea accesului la fondurile nerambursabile naţionale şi internaţionale destinate să contribuie la procesul dezvoltării durabile şi a promovării potenţialului endogen al comunelor Tăureni, Sânger, Valea Larga, a orașului Luduș, ........cuprinse în teritoriul „GRUPUL DE ACȚIUNE LOCALĂ – TEZAURUL CÂMPIEI MUREȘENE”.

În vederea realizării acestor deziderate, şi-au exprimat voinţa pentru asociere:

- persoanele juridice de drept public;

- persoanele juridice de drept privat;

Menţionate în Actul Constitutiv al ASOCIAŢIEI „GRUPUL DE ACȚIUNE LOCALĂ – TEZAURUL CÂMPIEI MUREȘENE”.

**CAP.2. DENUMIRE, NATURA JURIDICĂ, SEDIUL, DURATA FIINŢĂRII**

Art.1. Denumirea Asociaţiei este: ASOCIAŢIA „GRUPUL DE ACȚIUNE LOCALĂ – TEZAURUL CÂMPIEI MUREȘENE” şi se constituie ca organizaţie neguvernamentală, persoană juridică de drept privat fără scop lucrativ, având caracter civic, înfiinţată în conformitate cu dispoziţiile Ordonanţei Guvernului nr. 26/2000, cu modificările şi completările ulterioare,

cu privire la Asociaţii şi Fundaţii.

Art.2.(1) Denumirea de ASOCIAŢIE „GRUPUL DE ACȚIUNE LOCALĂ – TEZAURUL CÂMPIEI MUREȘENE”, numită în continuare GAL TEZAURUL CÂMPIEI MUREȘENE, va fi înscrisă în toate documentele şi actele emise de aceasta, la care se adaugă adresa sediului, contul bancar şi codul fiscal.

Art.3.(1) GAL TEZAURUL CÂMPIEI MUREȘENE, are sediul în Județul Mureș, Comuna Tăureni, sat Tăureni, nr. 256,conform Hotărârii Consiliului local Tăureni nr. \_\_\_\_ din data de \_\_\_\_\_\_.

(2) GAL TEZAURUL CÂMPIEI MUREȘENE, conform prezentului Statut poate realiza parteneriate şi cooperări cu Grupuri de Acţiune Locală din ţară şi străinătate, cu acordul Adunării Generale.

Art.4. GAL TEZAURUL CÂMPIEI MUREȘENE, va funcţiona pe termen nedeterminat.

**CAP.3. SCOPUL, OBIECTIVELE, ACTIVITĂŢILE ŞI PRINCIPIILE ALE GAL TEZAURUL CÂMPIEI MUREȘENE**

Art.5. Scopul ASOCIAŢIEI „GRUPUL DE ACȚIUNE LOCALĂ – TEZAURUL CÂMPIEI MUREȘENE”, este de implicare a actorilor locali, ce vor reprezenta factorul decizional, în dezvoltarea propriilor zone, elaborarea şi implementarea unor strategii integrate de dezvoltare de către comunităţile locale, având ca punct de plecare nevoile identificate la nivel local şi potenţialul endogen.

Art.6. În acest sens obiectivele GAL TEZAURUL CÂMPIEI MUREȘENE sunt:

* sprijinirea dezvoltării economice, sociale, educaţionale şi culturale a teritoriului GAL TEZAURUL CÂMPIEI MUREȘENE;
* realizarea și îmbunătăţirea strategiilor locale şi a nivelului de trai;
* extinderea experienţelor locale;
* dobândirea de competenţe şi îmbunătăţirea lor;
* stimularea şi sprijinirea inovaţiei;
* păstrarea şi promovarea specificului local;
* atragerea surselor de finanţare nerambursabile necesare implementării

proiectelor de dezvoltare durabile a zonei;

* facilitarea schimburilor de experienţă şi crearea şi utilizarea parteneriatului

public-privat în definirea şi implementarea politicilor publice de dezvoltare a teritoriului

* participarea la proiecte de cooperare naţională şi transnaţională;
* gestionarea pe plan local a resurselor financiare
* dezvoltarea imaginii teritoriului GAL, promovarea valorilor și tradițiilor locale, elaborarea unui Manual de identitate

Art.7. Pentru atingerea obiectivelor sale GAL TEZAURUL CÂMPIEI MUREȘENE, organizează, susţine şi/sau desfăşoară următoarele activităţi:

* de informare – comunicare;
* apel pentru proiecte;
* sprijinirea depunătorilor de proiecte
* organizarea procesului de verificare şi decizie asupra proiectelor;
* monitorizarea proiectelor;
* crearea bazei de date necesară cunoaşterii teritoriului;
* colaborarea cu instituţiile abilitate, guvernamentale şi neguvernamentale, în vederea stabilirii strategiei de dezvoltare, a programelor şi proiectelor pentru teritoriul GAL TEZAURUL CÂMPIEI MUREȘENE;
* activităţi de loby pentru promovarea produselor locale, pentru protecţia populaţiei şi a mediului din teritoriul GAL TEZAURUL CÂMPIEI MUREȘENE;
* identificarea unor resurse de finanţare, efectuarea demersurilor necesare angajării lor;
* asistenţă tehnică pe diverse profiluri necesare întocmirii şi punerii în practică proiectelor individuale şi integrate de dezvoltare în teritoriul GAL TEZAURUL CÂMPIEI MUREȘENE;
* susţinerea unor programe de instruire şi formare;
* alte activităţi în vederea susţinerii obiectivelor GAL TEZAURUL CÂMPIEI MUREȘENE şi implementării Strategiei de Dezvoltare Locala a teritoriului GAL.

Art.8. Asociaţia GAL TEZAURUL CÂMPIEI MUREȘENE funcţionează după următoarele principii:

* principiul unităţii zonale conform căruia Asociaţia reprezintă deopotrivă interesele tuturor localităţilor din teritoriul GAL TEZAURUL CÂMPIEI MUREȘENE;
* principiul legalităţii conform căruia întreaga activitate a GAL TEZAURUL CÂMPIEI MUREȘENE se desfăşoară în conformitate cu prevederile statuare şi a legislaţiei în vigoare;
* principiul autonomiei funcţionale conform căruia GAL TEZAURUL CÂMPIEI MUREȘENE având personalitate juridică are dreptul şi capacitatea efectivă de a-şi gestiona interesele în nume propriu în limitele legii şi a competenţelor prevăzute în Statut;
* principiul eligibilităţii conform căruia orice membru are dreptul de a alege şi de a fi ales într-o funcţie de conducere cu respectarea prevederilor statutare şi a legislaţiei în vigoare;
* principiul interesului comun conform căruia orice membru este liber să participe la realizarea obiectivelor GAL TEZAURUL CÂMPIEI MUREȘENE;
* principiul reprezentării conform căruia zonele cuprinse în teritoriul GAL TEZAURUL CÂMPIEI MUREȘENE vor avea reprezentanţi în organele de conducere.

**CAP.4. PATRIMONIUL GAL TEZAURUL CÂMPIEI MUREȘENE**

Art.9. Patrimoniul iniţial al GAL TEZAURUL CÂMPIEI MUREȘENE se constituie în conformitate cu prevederile O.G. nr. 26/2000, cu modificările şi completările ulterioare, cu privire la Asociaţii şi Fundaţii, prin însumarea contribuţiilor în bani a membrilor fondatori şi este format dintr-un activ patrimonial alcătuit în întregime din aporturile în numerar ale membrilor fondatori, este de 700 LEI (șapte sute), respectiv câte 100 lei contribuție individuală a membrilor fondatori.

Art.10. Patrimoniul GAL TEZAURUL CÂMPIEI MUREȘENE se va compune din bunuri mobile şi imobile, mijloace băneşti, subvenţii, legate, sponsorizări, alte fonduri primite sub formă de donaţie de la persoane fizice sau juridice din ţară sau străinătate.

Art.11. Bunurile şi mijloacele băneşti ale GAL TEZAURUL CÂMPIEI MUREȘENE se realizează din:

a) Taxe de înscriere, cotizaţii anuale şi cotizaţii suplimentare;

b) Venituri obţinute din activităţi economice desfăşurate cu caracter accesoriu;

c) Donaţii, subvenţii, sponsorizări, finanţări din ţară şi străinătate;

d) Fonduri nerambursabile din proiecte;

e) Orice alte taxe şi surse dobândite conform legii.

Art.12. Donaţiile pot fi sume de bani, bunuri, drepturi de autor, acţiuni, titluri de valoare sau alte drepturi dacă acestea sunt libere de orice sarcină. Donaţiile şi legatele vor fi înscrise în Registrul de Donaţii al Asociaţiei GAL TEZAURUL CÂMPIEI MUREȘENE.

Art.13.(1) Donaţiile pot fi cu caracter necondiţionat sau condiţionat funcţie de realizarea unui scop stabilit în mod aprioric şi numai în cazul în care acesta nu contravine intereselor şi obiectivelor GAL TEZAURUL CÂMPIEI MUREȘENE.

(2) GAL TEZAURUL CÂMPIEI MUREȘENE refuză orice donaţie sau legate oferite în termeni inacceptabili sau care contravin prevederilor prezentului Statut sau a legilor în vigoare.

(3) Pentru donaţiile condiţionate sau acceptate în aceste condiţii de către GAL TEZAURUL CÂMPIEI MUREȘENE, sau pentru cele cu destinaţia specificată în actul de donaţie, donatorul va putea lua la cunoştinţă de modul în care a fost utilizată donaţia sa, Asociaţia punându-i la dispoziţie un raport.

Art.14.(1) Principalele cheltuieli ale Asociaţiei sunt:

* cheltuieli de personal;
* cheltuieli pentru servicii de expertiză legate de implementarea strategiei GAL;
* cheltuieli aferente sediului administrativ al GAL (închiriere şi dotarea) din teritoriul GAL;
* cheltuieli pentru echipamente si consumabile necesare funcţionării GAL;
* cheltuieli pentru organizarea întâlnirilor GAL şi ale comitetului de selecţie,
* cheltuieli pentru comunicare, transport şi utilităţi;
* costuri de audit;
* costuri legate de monitorizarea şi evaluarea strategiei;
* cheltuieli de participare la activităţile reţelei naţionale şi reţelei europene de dezvoltare rurală şi la alte activităţi de instruire, informare şi promovare care vizează implementarea strategiei;
* cheltuieli cu servicii de consultanţă tehnică şi financiară;
* cheltuieli pentru achiziţia unui autoturism şi întreţinerea acestuia, în conformitate cu restricţiile prevăzute de legislaţia naţională aplicabilă entităţilor publice;
* instruirea și/sau dezvoltarea competențelor angajaților GAL şi a liderilor locali din teritoriul GAL privind implementarea SDL;
* cheltuieli cu utilităţile – apă, canal, salubritate, energie electrică, termică şi gaze naturale;
* alte cheltuieli ale asociaţie în condiţiile legi

(2) Cheltuielile se realizează potrivit bugetului de venituri şi cheltuieli aprobat de

Adunarea Generală.

**CAP.5. MEMBRII GAL TEZAURUL CÂMPIEI MUREȘENE**

Art.15. Asociaţia GAL TEZAURUL CÂMPIEI MUREȘENE este persoană juridică constituită prin voinţa membrilor fondatori. Ea poate deţine următoarele categorii de membri:

a) membri fondatori;

b) membri;

c) membri de onoare.

Art.16.(1) Poate fi membru al GAL TEZAURUL CÂMPIEI MUREȘENE orice persoană fizică sau juridică care respectă prezentul Statut, face parte din teritoriul GAL TEZAURUL CÂMPIEI MUREȘENE, sau este implicată în dezvoltarea durabilă a teritoriului acestuia.

(2) Calitatea de membru se obţine pe baza solicitării scrise şi plata taxei de înscriere, cu condiţia aprobării Adunării Generale GAL TEZAURUL CÂMPIEI MUREȘENE.

DREPTURILE MEMBRILOR:

a) de a alege şi de a fi ales în organele de conducere ale GAL TEZAURUL CÂMPIEI MUREȘENE;

b) la informaţie, despre evenimentele care au loc în cadrul GAL TEZAURUL CÂMPIEI MUREȘENE;

c) de a fi angajaţi şi recompensaţi în cadrul Asociaţiei atunci când este nevoie de cunoştinţele şi aptitudinile lor.

OBLIGAŢIILE MEMBRILOR:

a) de a respecta prezentul Statut;

b) de a plăti la timp cotizaţia;

c) de a nu comite nereguli financiare în cadrul GAL TEZAURUL CÂMPIEI MUREȘENE;

d) de a nu aduce prejudicii imaginii GAL TEZAURUL CÂMPIEI MUREȘENE;

e) de a participa activ la acţiunile iniţiate în cadrul GAL TEZAURUL CÂMPIEI MUREȘENE ;

f) de a nu adera la alte parteneriate care vor avea ca obiect elaborarea unei Strategii de dezvoltare locală, aferente Grupurilor de acțiune locală, conform normativelor specifice.

Art.17. Calitatea de membru GAL TEZAURUL CÂMPIEI MUREȘENE se pierde în următoarele cazuri:

a) în cazul în care nu respectă prezentul Statut,

b) nu-şi achită la timp cotizaţia;

c) comite nereguli financiare în cadrul GAL TEZAURUL CÂMPIEI MUREȘENE;

d) aduce prejudicii GAL TEZAURUL CÂMPIEI MUREȘENE,

e) excludere sau la cerere.

Art.18.(1) Calitatea de membru de onoare şi preşedinte de onoare se acordă de către Adunarea Generală, persoanelor care prin activitatea şi contribuţia lor sprijină în mod deosebit acţiunile GAL TEZAURUL CÂMPIEI MUREȘENE.

(2) Calitatea de membru de onoare şi preşedinte de onoare nu dă drept de vot în adoptarea deciziilor, persoanelor care au dobândit această calitate.

Art.19. Taxa de înscriere în GAL TEZAURUL CÂMPIEI MUREȘENE este de ......... lei.

Art.20.(1) Cuantumul cotizaţiei anuale pentru GAL TEZAURUL CÂMPIEI MUREȘENE, este de 500 lei/an pentru instituţii publice, 300 lei/an pentru societăți comerciale și 100 lei/an pentru entități non-profit.

(2) Cuantumurile taxei de înscriere şi a cotizaţiei pot fi revizuite anual, cu aprobarea

Adunării Generale la propunerea Consiliului Director.

Art.21. GAL TEZAURUL CÂMPIEI MUREȘENE poate constitui puncte de lucru în conformitate cu prevederile art. 13 din O.G. nr. 26/2000, cu modificările şi completările ulterioare, cu privire la Asociaţii şi Fundaţii.

**CAP.6. ORGANIZAREA şi FUNCŢIONAREA GAL TEZAURUL CÂMPIEI MUREȘENE**

Art.22. Membrii GAL TEZAURUL CÂMPIEI MUREȘENE vor activa atât la sediul social declarat al GAL TEZAURUL CÂMPIEI MUREȘENE cât şi în cadrul punctelor de lucru ce se vor crea ulterior, pe teritoriul acoperit de GAL.

Art.23. Organele la nivelul GAL TEZAURUL CÂMPIEI MUREȘENE sunt:

a) Adunarea Generală;

b) Consiliul Director;

c) Cenzorul sau după caz, comisia de cenzori,

d) Comitetul de selectare a proiectelor,

e) Compartimentul administrativ.

**ADUNAREA GENERALĂ**

Art.24. Adunarea Generală a GAL TEZAURUL CÂMPIEI MUREȘENE, constituită din totalitatea membrilor este organul de conducere al GAL TEZAURUL CÂMPIEI MUREȘENE care decide asupra activităţii acestuia.

Art.25. Adunarea Generală are următoarele competenţe:

a) stabilirea/aprobarea strategiei şi a obiectivelor generale ale asociaţiei;

b) aprobarea bugetului de venituri şi cheltuieli şi a bilanţului contabil;

c) alegerea şi revocarea membrilor consiliului director în condiţiile prezentului Statut;

d) alege şi revocă membrii Comitetului de selectare a proiectelor în condiţiile prezentului Statut;

e) alegerea şi revocarea cenzorului sau, după caz, a membrilor comisiei de cenzori;

f) modificarea actului constitutiv şi a statutului;

g) dizolvarea şi lichidarea asociaţiei, precum şi stabilirea destinaţiei bunurilor rămase după lichidare;

h) aprobă cererile de înscriere a noilor membrii cu condiţia respectării proporţionalităţii de cel puţin 51% membrii proveniţi din sectorul privat şi maxim 49% membrii din sectorul public; (75% ȘI 25%)

i) hotărăşte schimbarea sediului, îndeplinind cerinţele legale;

j) aprobă rapoartele anuale de activitate şi planul anual de activitate prezentate de

preşedintele GAL TEZAURUL CÂMPIEI MUREȘENE;

k) aprobă bilanţul anual, prezentat de responsabilul administrativ;

l) aprobă Regulamentul de Organizare şi Funcţionare al GAL TEZAURUL CÂMPIEI MUREȘENE;

m) hotărăşte înfiinţarea sau desfiinţarea punctelor de lucru;

n) orice alte atribuţii prevăzute în lege sau în statut.

Art.26. (1) Adunarea Generală ordinară are loc cel puţin odată pe an si are drept de

control permanent asupra comitetului de selecţie şi cenzorului.

(2) Adunarea Generală extraordinară poate fi convocată de către Consiliul Director, ori de câte ori este cazul.

(3) Hotărârile luate de adunarea generala in limitele legii, ale actului constitutiv si statutului sunt obligatorii chiar si pentru membrii asociaţi care nu au luat parte la adunarea generala sau au votat împotrivă.

(4) Adunarea Generala se convoacă, cu 15 zile lucrătoare înainte de data desfășurării, prin adresa - convocator expediată prin posta , prin fax, prin e-mail.

(5) Hotărârile Adunării Generale se iau cu majoritatea simplă de voturi, în prezența a cel puțin 2/3 din membrii ei .

(6) Având în vedere sursa de finanţare (FEADR şi bugetul de stat), coroborată cu prevederile legislaţiei europene şi naţionale privind utilizarea acestora, componenţa

Adunării Generale trebuie să cuprindă mai mult de 51% (75%) membri din sectorul privat şi societatea civilă din GAL. Hotărârile Adunării Generale se iau cu majoritate simplă de voturi, dar voturile membrilor din sectorul privat şi al societăţii civile trebuie să reprezinte peste 51 % (25%) din numărul total de voturi.

Art.27. (1) Modificările care vizează Statutul sau transformarea scopului iniţial, lichidarea sau dizolvarea Asociaţiei vor fi adoptate cu votul a două treimi din numărul membrilor prezenţi la Adunarea Generală.

(2) Adunarea Generală este prezidată de preşedintele Consiliului Director, iar în lipsa acestuia de vicepreşedintele împuternicit.

(3) Secretarul verifică lista de prezenţă a membrilor şi întocmeşte procesul verbal al

Adunării Generale.

(4) Procesul verbal al Adunării Generale se va scrie într-un registru semnat şi parafat, va fi semnat de persoana care a prezidat şedinţa şi de secretar, care l-a întocmit.

Art.28.(1) Hotărârile Adunării Generale se iau prin vot deschis. Se votează de regulă prin ridicarea mâinii. La propunerea persoanei care prezidează sau a unui grup format de¼ din numărul membrilor prezenţi, se va putea decide ca votul să fie secret.

(2) Membrul care, într-o anumită problemă supusă hotărârii Adunării Generale, este

interesat personal sau prin soţul său, ascendenţii sau descendenţii săi, rudele în linie colaterală sau afinii săi până la gradul al patrulea inclusiv, nu va putea lua parte la deliberare şi nici la vot.

(3) Asociatul care încalcă dispoziţiile alin. (2) este răspunzător de daunele cauzate Asociaţiei dacă fără votul său nu s-ar fi putut obţine majoritatea cerută.

(4) Hotărârile luate de Adunarea Generală în limitele legii, ale Actului Constitutiv şi ale Statutului sunt obligatorii chiar şi pentru membrii asociaţi care nu au luat parte la Adunarea Generală sau care au votat împotrivă.

**CONSILIUL DIRECTOR**

Art.29.(1) GAL TEZAURUL CÂMPIEI MUREȘENE este administrată de către un Consiliu Director compus din 7 membri cel puţin 75 % din sectorul privat şi 25 % din sectorul public. Membrii Consiliului Director nu pot fi cenzori.

(2) Consiliul Director asigură punerea în executarea a hotărârilor Adunării Generale. El poate fi alcătuit şi din persoane din afara Asociaţiei, în limita a cel mult o pătrime din componenţa sa.

(3) Consiliul Director se alege de către Adunarea Generală pe o perioadă de 4 ani.

(4) Când se creează un loc vacant în Consiliul Director, Adunarea Generală alege membrul pentru completarea locului vacant. Perioada pentru a ocupa locul vacant va fi egală cu perioada care a rămas până la expirarea mandatului predecesorului său.

(5) Preşedintele şi vicepreşedintele fac parte din Consiliul Director.

(6) Consiliul Director îşi alege un secretar din membrii săi.

(7) Consiliul Director îşi poate elabora un regulament intern de funcţionare. Nu poate fi membru al Consiliului Director, iar dacă era pierde această calitate orice persoană care ocupă o funcţie de conducere în cadrul unei instituţii publice, dacă Asociaţia are ca scop sprijinirea acelei instituţii publice;

(8) Hotărârile se vor adopta în prezenţa a jumătate plus unu dintre membrii săi şi se

validează cu majoritate simplă a voturilor celor prezenţi;

(9) Dezbaterile Consiliului Director au loc conform ordinii de zi stabilite pe baza propunerilor comunicate de preşedinte cu cel puţin 3 zile (10 ZILE) înainte.

(10) Acestea se consemnează în procesul verbal al şedinţei, parafat de preşedintele Consiliului Director. Procesul verbal se semnează de persoana care a prezidat şedinţa şi de secretar.

(11) În relaţii cu terţii, GAL TEZAURUL CÂMPIEI MUREȘENE este reprezentată de preşedintele Consiliului Director, pe baza şi în limitele împuternicirilor date de Adunarea Generală, în lipsa acestuia de către vicepreşedintele desemnat.

Art.30.(1) Consiliul Director se întruneşte cel puţin odată la şase luni şi ori de câte ori este convocat de preşedinte sau de cel puţin 1/3 din membrii săi.

(2) Şedinţele extraordinare se convoacă, după caz, de către preşedintele GAL TEZAURUL CÂMPIEI MUREȘENE la cererea a cel puţin 1/3 din numărul membrilor Consiliului Director, sau la cererea cenzorilor.

Art.31. Consiliul Director are următoarele atribuţii:

a) prezintă Adunării Generale raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectele Asociaţiei;

b) încheie acte juridice în numele şi pe seama Asociaţiei;

c) aprobă organigrama şi politica de personal;

d) adoptă hotărâri privind organizarea şi funcţionarea GAL TEZAURUL CÂMPIEI MUREȘENE în limitele de competenţă stabilite de către Adunarea Generalǎ.

e) aprobă programele GAL TEZAURUL CÂMPIEI MUREȘENE;

f) Consiliul Director hotărăşte funcţionarea Comitetului de selectare a proiectelor ale GAL TEZAURUL CÂMPIEI MUREȘENE;

g) numeşte responsabilul administrativ, stabileşte atribuţiile şi retribuţia acestuia;

h) avizează cererile de înscriere a noilor membrii cu condiţia respectării proporţionalităţii de cel puţin 51% (75%) membrii proveniţi din sectorul privat şi maxim 49% (25%)membrii din sectorul public.

i) se preocupă de îmbunătăţirea imaginii publice a GAL TEZAURUL CÂMPIEI MUREȘENE;

j) aprobă acceptarea donaţiilor grefate de sarcini stabilind, de asemenea, limitele în care se poate face această acceptare;

k) avizeazǎ procedurile şi regulamentele de implementare a SDL;

l) avizeazǎ rezultatele procesǎrii/clasamentelor proiectelor;

m) Consiliul Director poate hotărî funcţionarea unor comisii cu caracter consultativ şi de sprijin: comisia tehnică, comisia economico-financiară, comisia juridică, comisia pentru litigii, alte comisii după nevoie;

n) Orice alte atribuţii prevăzute în Statut sau stabilite de Adunarea Generalǎ.

**PREŞEDINTELE**

Art.32. Durata mandatului preşedintelui este de 4 ani, nici o persoană neputând îndeplini funcţia de preşedinte mai mult de două mandate consecutive.

Atribuţiile Preşedintelui GAL TEZAURUL CÂMPIEI MUREȘENE sunt:

a) este preşedintele Consiliului Director şi în această calitate participă la şedinţele Consiliului Director cu drept de vot;

b) propune Consiliului Director calitatea de preşedinte de onoare şi de membru de onoare al GAL TEZAURUL CÂMPIEI MUREȘENE, care se aprobă de către Adunarea Generală.

c) reprezintă GAL TEZAURUL CÂMPIEI MUREȘENE în raporturile cu terţii;

d) poate decide delegarea de competenţă pe termen limitat (prin mandat special) în

favoarea unui vicepreşedinte sau unui alt membru al Consiliului, în caz de indisponibilitate a vicepreşedintelui;

e) propune Consiliului Director înlocuirea din funcţie a vicepreşedintelor Asociaţiei,

care se validează de Adunarea Generală;

f) Convoacă Consiliul Director, precum şi Adunarea Generală a GAL TEZAURUL CÂMPIEI MUREȘENE.

**VICEPREŞEDINTELE**

Art.33.(1) Vicepreşedintele GAL TEZAURUL CÂMPIEI MUREȘENE este ales de Adunarea Generală pentru o perioadă de 4 ani. Atribuţiile acestuia sunt stabilite în Regulamentul de Organizare şi Funcţionare al GAL TEZAURUL CÂMPIEI MUREȘENE.

(2) La alegerea vicepreşedintelor se va ţine cont de o reprezentare în teritoriul GAL TEZAURUL CÂMPIEI MUREȘENE.

**CENZORUL SAU DUPĂ CAZ COMISIA DE CENZORI**

Art.34.(1) Gestiunea este controlată de cenzor sau după caz de Comisia de Cenzori.

(2) Cenzorii sunt aleşi de Adunarea Generală pe o perioadă de 4 ani.

(3) Întrucât numărul asociaţilor este mai mare de 15, numirea unui cenzor este obligatorie. Acesta poate fi o persoană din afara Asociaţiei.

(4) Dacă numărul membrilor înscrişi creşte peste 100, controlul financiar intern se exercită de către o comisie de cenzori. Numărul cenzorilor trebuie să fie impar.

(5) Cenzorul sau după caz, cel puţin unul dintre cenzori trebuie să fie contabil autorizat sau expert contabil, în condiţiile legii.

(6) În aceleaşi condiţii sunt numiţi un număr egal de supleanţi care vor înlocui cenzorii titulari.

Atribuţiile principale ale cenzorilor sunt:

a) verifică modul în care este administrat patrimoniul Asociaţiei;

b) întocmeşte rapoarte şi le prezintă Adunării Generale;

c) în cursul exerciţiului financiar verifică gospodărirea mijloacelor fixe şi circulante, a portofoliului de efecte, casa şi registrele de evidenţă contabilă şi informează Consiliul Director asupra neregulilor constatate;

d) la încheierea exerciţiului financiar controlează exactitatea inventarului, a documentelor şi informaţiilor prezentate de Consiliul Director asupra conturilor GAL TEZAURUL CÂMPIEI MUREȘENE, bilanţul şi contul de profit şi pierderi prezentând Adunării Generale un raport scris;

e) participă la şedinţele Consiliului Director fără drept de vot;

f) la lichidarea GAL TEZAURUL CÂMPIEI MUREȘENE, controlează operaţiunile de lichidare;

g) orice alte atribuţii prevăzute în Statut sau stabilite de Adunarea Generală.

(7) Comisia de Cenzori se întruneşte la sediul GAL TEZAURUL CÂMPIEI MUREȘENE şi ia decizii în unanimitate. Dacă nu se realizează unanimitatea, raportul de divergenţe se înaintează Adunării Generale.

(8) Cenzorul sau după caz comisia de cenzori poate convoca Adunarea Generală extraordinară ori de câte ori consideră necesar pentru situaţii privind încălcarea dispoziţiilor legale şi statutare.

(9) Atribuţiile şi modul de funcţionare a Comisiei de Cenzori, precum şi drepturile şi obligaţiile cenzorilor se completează cu dispoziţiile în acest domeniu.

(10) Cenzorii vor menţiona într-un registru special deliberările, precum şi constatările făcute în exerciţiul mandatului lor.

(11) Revocarea cenzorilor se poate face numai de Adunarea Generală.

**COMITETUL DE SELECTARE A PROIECTELOR ŞI COMISIA DE CONTESTAŢII**

Modul de stabilire şi de funcţionare a Comitetului de Selectare a proiectelor

Art.35(1) Componenţa Comitetului de Selecţie are 7 membrii şi 7 supleanţi, este stabilită în cuprinsul SDL şi se modificată , daca este cazul, numai prin Hotărârea Adunării Generale astfel încât să fie respectate criteriile de eligibilitate LEADER, iar componenţa Comisiei de Contestaţii se stabileşte prin hotărâre a Consiliului Directoral GAL, in ambele situații respectându-se ponderea de minim 51% (70%)reprezentativitate a sectorului privat.

(2) Comitetul de Selecţie şi Comisia de Contestaţii sunt alcătuite, după cum urmează:

preşedinte, membrii şi secretariat, pentru fiecare funcţie în parte fiind prevăzut un supleant. În situaţia în care persoana desemnată în Comitetul de Selecţie sau Comisia de Contestaţii nu poate participa, din motive obiective, la lucrările unei sesiuni de selecţie înlocuirea acesteia se face prin convocarea supleantului care va prelua atribuţiile titularului.

(3) Membrii Comitetului de Selecţie şi Comisiei de Contestaţii, au următoarele obligaţii:

a) de a respecta întocmai regulile stabilite în cadrul Regulamentului de funcţionare,

b) de a respecta confidenţialitatea lucrărilor şi imparţialitatea în adoptarea deciziilor Comitetului de Selecţie şi Comisiei de Contestaţii;

c) adoptarea deciziilor se face numai de către preşedinte şi membri, cu majoritate de

voturi;

d) consemnarea în procese verbale a deciziilor adoptate în cadrul Comitetului de selecţie şi Comisiei de Contestaţii;

e) selecţia proiectelor se face aplicând regula de “dublu cvorum”. Este necesar ca în

momentul selecţiei să fie prezenţi cel puţin 50% dintre membri, din care peste 50%

trebuie să fie din mediul privat şi societatea civilă.

(4) Dacă unul din proiectele depuse pentru selectare, aparţine unuia din membrii comitetului, în această situaţie, persoana (organizaţia) în cauză nu are drept de vot şi nu participă la întâlnirea comitetului respectiv.

**COMPARTIMENTUL ADMINISTRATIV**

Art.36.(1) Asocierea GAL TEZAURUL CÂMPIEI MUREȘENE propune angajarea a 4 persoane (manager, responsabil monitorizare, responsabil evaluare şi responsabil financiar) urmând ca, în funcţie de derularea activităţilor, să se facă angajări suplimentare sau să se externalizeze anumite activităţi.

(2) Angajarea personalului se va efectua pe baza de concurs cu respectarea Codului

Muncii, precum şi a legislaţiei cu incidenţă în reglementarea conflictului de interese,

acestea vor îndeplinii criterii privind experiența relevantă si pregătire corespunzătoare in raport cu funcția ocupata .

(3) Componenţa echipei de implementare a SDL are în vedere particularitatea activităţii GAL şi va avea următoarea componenţă şi atribuţii principale:

a) 1 pers - management – 1 Manager (responsabil administrativ) – coordonează activitatea GAL atât sub aspect organizatoric cât şi al respectării procedurilor de lucru;

b) 1 pers - monitorizare - Responsabil cu activităţile de monitorizare;

c) 1 pers - evaluare - Responsabil cu verificarea, evaluarea şi selecţia proiectelor ce se vor implementa, numărul acestora fiind stabilit în funcţie de complexitatea activităţilor la nivelul GAL;

d) 1 pers - Responsabil financiar – contabil – se ocupă de supravegherea şi controlul

gestiunii financiare – contabile a GAL-ului;

f) Consultanţi externi – în funcţie de necesităţi GAL va externaliza activităţi privind animarea, scrierea ghidurilor de finanţare, a procedurilor de lucru sau alte activitǎţi şi responsabilităţi ce se vor impune pe parcursul funcţionǎrii GAL, vor fi externalizate cǎtre consultanţi externi de specialitate .

(2) Pentru fiecare angajat al GAL TEZAURUL CÂMPIEI MUREȘENE, se va întocmi o fişă a postului, în care vor fi cuprinse toate activităţile la care participă şi atribuţiile lor în cadrul acestor activităţi.

Art.37. Gestiunea GAL TEZAURUL CÂMPIEI MUREȘENE, se ţine în conformitate cu legislaţia în vigoare.

Exerciţiul financiar începe la 1 ianuarie şi se încheie la 31 decembrie.

Art.38. Gestiunea financiară este ţinută de personal calificat şi este controlată de Consiliul Director şi de cenzor sau Comisia de cenzori.

Art.39. GAL TEZAURUL CÂMPIEI MUREȘENE, poate avea conturi în ţară şi străinătate în condiţiile legii.

**CAP.7. DIZOLVAREA ŞI LICHIDAREA ASOCIAŢIEI**

Art.40. Asociaţia GAL TEZAURUL CÂMPIEI MUREȘENE, se dizolvă:

a. De drept:

* în situaţia imposibilităţii constituirii Adunării Generale sau a Consiliului Director în conformitate cu Statutul Asociaţiei dacă această situaţie durează mai mult de 1 an de la data care, potrivit Statutului aceste organisme trebuiau constituite,
* reducerea numărului de asociaţi sub limita admisă de lege, dacă aceasta nu se completează timp de 3 luni,
* imposibilitatea realizării scopului pentru care a fost înfiinţată, dacă în termen de 3 luni de la constatarea acestui fapt nu se produce schimbarea acestui scop. Orice persoană interesată poate solicita judecătoriei în a cărei circumscripţie se află sediul Asociaţiei ca prin hotărâre judecătorească să constate dizolvarea.

b. Prin hotărâre judecătorească la cererea oricărei persoane interesate când:

- scopul sau activitatea au devenit ilicite sau contrare ordinii publice;

- realizarea scopului este urmărită prin mijloace ilicite sau contrare ordinii publice,

- Asociaţia urmăreşte alt scop decât cel pentru care s-a constituit,.

- Asociaţia a devenit insolvabilă;

- Asociaţia nu mai obţine autorizaţiile necesare potrivit legii.

c. Prin hotărârea Adunării Generale situaţie în care în termen de 15 zile de la data şedinţei de dizolvare, procesul verbal în formă autentică se depune la judecătoria în a cărei circumscripţie teritorială îşi are sediul, pentru înscriere în Registrul Asociaţiilor şi Fundaţiilor.

Art.41. Dizolvarea şi lichidarea Asociaţiei se va face în condiţiile legii.

**CAP.8. DISPOZIŢII FINALE ŞI TRANZITORII**

Art.42. Statutul GAL TEZAURUL CÂMPIEI MUREȘENE, poate fi modificat de către Adunarea Generală, pe baza propunerilor Consiliului Director cu votul a două treimi din numărul membrilor prezenţi.

Art.43. Detaliile privind funcţionarea şi organizarea GAL TEZAURUL CÂMPIEI MUREȘENE, se vor stabili printr-un regulament de organizare şi funcţionare propus de Consiliul Director şi aprobat de Adunarea Generală.

Art.44.(1) În caz de dizolvare a GAL TEZAURUL CÂMPIEI MUREȘENE, Consiliul Director propune,iar Adunarea Generală aprobă destinaţia fondurilor şi bunurilor care-i aparţin.

(2) Fondurile şi bunurile Asociaţiei vor fi donate în exclusivitate organizaţiilor neguvernamentale, societăţilor de caritate sau altor instituţii cu obiective similare GAL TEZAURUL CÂMPIEI MUREȘENE;

(3) Bunurile rămase în urma lichidării nu se pot transmite către persoane fizice.

(4) Aceste bunuri pot fi transmise către persoane juridice de drept privat sau de drept public cu scop identic sau asemănător sau asociaţiilor de caritate, pe bază de inventar şi evaluare de către o comisie de evaluare ce va fi aprobată de către Consiliul Director.

**CAP.9 LITIGII**

Art.45. Prezentul Statut este cadrul normativ pe baza căruia se organizează şi se desfăşoară activitatea Asociaţiei GAL TEZAURUL CÂMPIEI MUREȘENE.

Art.46. Litigiile cu persoanele fizice sau juridice sunt de competenţa instanţelor judecătoreşti de drept comun.

Tehnoredactat în 6 (șase) exemplare, azi ............

**MEMBRII FONDATORII AI ASOCIAŢIEI**

1. Comuna TĂURENI

prin Primar OLTEAN OVIDIU PETRU

2. Comuna

prin Primar

3. Orașul Luduș

prin Primar

4. Comuna Valea Largă

Prin Primar

4. SC

prin

5. SC

prin

6. SC

prin

7. Asociație non-profit

prin

Prezentul statut a fost redactat si editat in șase exemplare si semnat in fata mea, astăzi ................., in acord cu voința membrilor fondatori ai Asociației.

In baza art. 3 din Lege 51/1995 am atestat identitatea parților, a conținutului si a datei la care a fost încheiat.